[{"text_idx": "#000000", "text": "Udalak bihar egingo ditu publiko atez atekoaren orain arteko emaitzak"}, {"text_idx": "#000001", "text": "Goizeko 11:00tik aurrera, hemendik jarraitu ahal izango da emaitzen prentsaurrekoa."}, {"text_idx": "#000002", "text": "Oiartzunen gau batean Azpeitian hamabost egunean baino materia organiko gehiago bildu dugu"}, {"text_idx": "#000003", "text": "Oiartzunen atez ate 5220 kilo materia organiko bildu dira gau batean. Azpeitian, berriz, 4363 kilo jasotzen dituzte hamabost egunean 5. edukiontziarekin"}, {"text_idx": "#000004", "text": "Emaitza bikainak lortu dituzte oiartzuarrek hondakinak atez ate biltzen hasi eta lehen egunetan. Igande gauean 1300 kilo materia organiko bildu zuten biltzaileek eta asteazken gauean, berriz, 5220 kilo; igandean bildutakoaren laukoitza, alegia. Ontzi arinen bilketak ere goranzko bidea hartu du: astelehenean 1000 kilo bildu ziren eta ostegunean, aldiz, 2060. Asteartean 3120 kilo paper eta kartoi bildu ziren."}, {"text_idx": "#000005", "text": "Oiartzungo Udala oso pozik dago orain arte lortutako emaitzekin. \u201cHerritarrak hasiera-hasieratik hasi dira gauzak behar bezala egiten eta biltzaileak ere normaltasun osoz ari dira lanean\u201d, adierazi dute udal teknikariek. Aitor Etxeberriak alkateak oiartzuar oro zoriondu nahi izan du. Izan ere, \u201cnorberaren asmo onaz eta denon elkarlanaz jada frogatu dugu atez atekoaren eraginkortasuna\u201d."}, {"text_idx": "#000006", "text": "Oiartzunek 9945 biztanle ditu eta gau batean atez ate, Azpeitiak 14054 biztanlerekin 5.edukiontzian hamabost egunean baino materia organiko gehiago bildu du. Udal teknikariek jakinarazi dutenez, kalitate oso oneko materia organikoa bildu da, bai igandean eta bai asteazkenean. Oiartzungo 650 familiak beren kabuz kudeatzen dituzte beren hondar organikoak. Datu horien arabera, egunean 622 kilo materia organiko autokonpostatzen da eta bertatik ongarria lortzen dute etxean konpostatzen duten familiek. Udalak ez du gasturik autokonpostatzen den materia organiko hori jasotzen eta tratatzen. Orain aste bete, materia organiko hori guztia zabortegira eramaten zen eta osasun zein ingurumen arazoak besterik ez zituen sortzen bertan. Orain, konpostatu eta ongarria lortuko da hondar organiko horietatik; izan konposta plantan edo izan norberak bere etxean."}, {"text_idx": "#000007", "text": "Asteartean, komertzioen bilketa extra goizean eta paperarena gauean"}, {"text_idx": "#000008", "text": "Astearte, asteazken eta ostiraletan bilketa zerbitzu gehigarriak izango dituzte merkatari eta ostalariek. Beraz, asteko hiru egunetan goizez eta gauez ibiliko dira bilketa lanetan; lehenik komertzioetan eta gauez etxeko ohiko zerbitzuan."}, {"text_idx": "#000009", "text": "Asteartetan, goizez organikoa biltzen zaie merkatari eta ostalariei (asteazkenetan errefusa eta ostiraletan papera), gauez papera eta kartoia jasotzen dira. Gaueko bilketaren bideoan ageri denez, plastikozko poltsetan ateratako papera bereizi egiten du biltzaileak eta pixoihal nahiz konpresak ere beste ontzi batean botatzen ditu."}, {"text_idx": "#000010", "text": "Igande gauean Oiartzungo plazak zuen itxura"}, {"text_idx": "#000011", "text": "Txukuna eta garbia. Horrela zegoen atzo Oiartzungo plaza kubo marroiak zintzilikailuetan jarrita."}, {"text_idx": "#000012", "text": "1300 kilo materia organiko bildu da gaur gauean"}, {"text_idx": "#000014", "text": "Atzo gaueko 22:00an jarri zen abian hondakinen atez ateko bilketa Oiartzunen eta udalean gustura daude \u201cbilketarekin berarekin eta lortutako emaitzekin\u201d. Biltzaileak normaltasun osoz aritu dira lanean eta \u201ckalitate oneko\u201d 1300 kilo materia organiko bildu dute."}, {"text_idx": "#000015", "text": "Herriko kontenedore guztiak erretiratu gabeak direla kontuan izanik eta Oiartzungo 650 familiak beren materia organikoa beren kabuz kudeatuko dutela jakinda, udala gustura dago herritarrek eman duten erantzunarekin. Izan ere, edukiontziak eskura izanda, atzo gauean oraindik egon bazegoen zaborpoltsa kontenedorera botatzeko aukera. Herritar askok, ordea, beren kubo marroia \u201ctxukun eta egoki\u201d zintzilikailuan uztea aukeratu zuen. Gaur eta bihar jasoko dituzte kontenedore guztiak herriko kaleetatik, eta bihartik aurrera Oiartzungo karriketan beirarentzako iglu berdea soilik egongo da."}, {"text_idx": "#000016", "text": "\u201cAtez ateko bilketa sistema malgua da eta hobekuntzarako aukerak baditu\u201d. Bilketa sistema berriari ekitea da lehen pausoa, eta hemendik aurrera atez atekoa doitzen joatea da udalaren helburua; \u201cherritarren beharretara gero eta gehiago egokitu eta emaitzak hobetzeko\u201d."}, {"text_idx": "#000017", "text": "Gaurtik bertatik hasi da Oiartzungo Udala bide hori jorratzen. Bart arratseko bilketaren ostean izan diren jazoerak (20 eskas guztira) jada konponduta daude, eta bide honetatik jarraituz \u201cgero eta zerbitzu hobea\u201d eskaini nahi die herritarrei udalak. Beren hondakinak biltzeko garaian arazoren bat izanez gero, horren berri emateko eskatu diete atez ateko informazio bulegotik herritar guztiei."}, {"text_idx": "#000018", "text": "Elizalde auzoko \u201cBeheko Plaza\u201dn atzo gauean hartutako irudiak dira honakoak."}, {"text_idx": "#000019", "text": "Ikusi auzoz auzoko lehenengo kubo marroien argazkiak."}, {"text_idx": "#000020", "text": "Azken berriak emailean jaso nahi?"}, {"text_idx": "#000021", "text": "Egun On denoi. Queri\u0301a consultar sobre la recogida de muebles o productos voluminosos. Ya no se va ha recoger como hasta ahora? Los tenemos que transportar nosotros al garbigune con el transtorno que ello conlleva? Si no tenemos coche, o vehi\u0301culo de transporte o somos mayores y no tenemos medios para llevarlos, que hacemos con ellos? Creo que se deberi\u0301a permitir el depositar los muebles y arti\u0301culos voluminosos una vez por semana como hasta ahora, ya que no es algo tan facil de manipular, que una cosa es acostumbrarse a reciclar y otra complicarse la vida."}]